
S K R A Ć E N I  Z A P I S N I K
od 3. studenoga 2023. godine

sa 17. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/23-01/01, URBROJ: 2137-22-23-5, od 27. listopada 2023. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić – Šabarić, predsjednica Općinskoga vijeća,
2.  Franjo Marčinko, član Općinskog vijeća,
3.  Darko Bezjak, član Općinskog vijeća,
 4. Ivan Baruškin, član Općinskoga vijeća,
 5. Nenad Lukić, član Općinskoga vijeća,
 6. Željko Šadek, član Općinskoga vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik JUO i zapisničar,
3. Andreja Vranić, viši računovodstveni referent u JUO.
	  
  ODSUTNI:

  1. Marina Bušić, potpredsjednica općinskoga vijeća – opravdano,
  2. Dario Ciganović, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 6 glasova ZA usvojilo zapisnik sa prethodne sjednice.









PREDSJEDNICA: Za današnju sjednicu predlažem sljedeći:

DNEVNI RED

1. Donošenje Polugodišnjeg izvještaja o izvršenju Proračuna Općine Novo Virje za 2023. godinu,
2. Donošenje Izmjena i dopuna proračuna Općine Novo Virje za 2023. godinu i projekcije za 2024. i 2025. godinu,
3. Donošenje Programa o izmjenama Programa građenja komunalne infrastrukture na području Općine Novo Virje za 2023. godinu,
4. Donošenje Plana o izmjeni Plana javnih potreba u socijalnoj skrbi na području Općine Novo Virje u 2023. godini,
5. Donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2023. godini,
6. Donošenje Programa o izmjeni Programa javnih potreba u predškolskom odgoju na području Općine Novo Virje u 2023. godini,
7. Donošenje Programa o izmjeni Programa javnih potreba u osnovnom školstvu na području Općine Novo Virje u 2023. godini,
8. Donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini,
9. Donošenje Odluke o izmjenama Odluke o sufinanciranju troškova prijevoza studentima s područja Općine Novo Virje,
10. Donošenje Odluke o izmjenama Odluke o sufinanciranju troškova prijevoza učenicima srednjih škola s područja Općine Novo Virje,
11. Donošenje Odluke o povećanju iznosa poslovnog udjela Općine Novo Virje u temeljnom kapitalu trgovačkog društva Komunalne usluge d.o.o. Đurđevac,
12. Donošenje Odluke o donošenju Procjene rizika od velikih nesreća na području Općine Novo Virje,
13. Donošenje Odluke o usvajanju izvješća o provođenju Plana upravljanja imovinom u vlasništvu Općine Novo Virje za 2022. godinu,
14. Donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. siječnja 2023. godine do 30. lipnja 2023. godine,
15. Donošenje Zaključka o usvajanju izvješća o korištenju Proračunske zalihe Proračuna Općine Novo Virje za 2023. godinu za razdoblje od 1. siječnja do 30. lipnja 2023. godine,
16. Razmatranje zamolbe Brankice Kovač iz Novog Virja,
17. Razno.

Dnevni red je usvojen sa 6 glasova ZA.

Točka 1.

PREDSJEDNICA: Prelazimo na prvu točku, a to je donošenje Polugodišnjeg izvještaja o izvršenju proračuna Općine Novo Virje za 2023. godinu. 

OPĆINSKI NAČELNIK: Molim višeg računovodstvenog referenta da dade obrazloženje.

ANDREJA VRANIĆ: Prihodi poslovanja za prvih šest mjeseci 2023. godine ostvareni su u iznosu od 354.189,69 eura ili 34,63% od plana. Rashodi poslovanja planirani su u iznosu od 227.312,41 eura ili 28,50% od planiranog. Rashodi za nabavu nefinancijske imovine ostvareni su u iznosu od 2.847,81 eura ili 0,27% od planiranog.
Višak svega dok se uračuna prihod i rashod iznosi 104.475,05 eura i on se prebacuje u drugo polugodište 2023. godine.

PREDSJEDNICA: Zahvaljujem, otvaram raspravu. 

IVAN BARUŠKIN: Budući smo na 30% ostvarenja teško da ćemo do kraja godine doći do 100%.

Budući da se više nitko nije javio Općinsko vijeće Općine Novo Virje jednoglasno je sa 6 glasova ZA donijelo

POLUGODIŠNJI IZVJEŠTAJ
o izvršenju proračuna Općine Novo Virje za 2023. godinu

Točka 2.

PREDSJEDNICA: Prelazimo na drugu točku, a to je donošenje donošenje Izmjena i dopuna proračuna Općine Novo Virje za 2023. 

OPĆINSKI NAČELNIK: Molim višeg računovodstvenog referenta da dade obrazloženje.

ANDREJA VRANIĆ: Ukupni prihodi i primici po prijedlogu II. Izmjena i dopuna Proračuna za 2023. godinu su smanjeni  za 18.625,00 eura, prihodi poslovanja sada iznose 1.004.203,05 eura,  primici od financijske imovine i zaduživanja iznose 133,00 eura, a prihodi od prodaje nefinancijske imovine iznose 6.637,00 eura. Unutar Prihoda od poreza  je došlo do povećanja za 70.000,00 eura, te sada prihod od poreza iznose 152.157,00 eura. Promjene unutar prihoda od poreza se odnose na povećanja prihoda od poreza na dohodak i prihoda na prometa nekretnina. Pomoći su uvećane za 100,00 eura i sada iznose 490.954,00 eura, to povećanje se odnosi na prihode za malu školu (ima više predškolaca nego prošle tekuće godine). Prihodi od imovine su umanjeni za 89.225,00 eura te sada ovi prihodi iznose 288.512,05 eura. Smanjenje prihoda od imovine se odnosi na prihod od rente nafte i plina. Prihodi od pruženih usluga su veći za 500,00 eura i sada iznose 2.120,00 eura, ovo povećanje se odnosi na uslužno vaganje na mosnoj i stočnim vagama. 
Ukupni rashodi i izdaci upravnog odijela Općine i vrtića  po prijedlogu II. Izmjena i dopuna Proračuna za 2023. godinu manji su za 18.625,00 eura. Rashodi poslovanja sada iznose 785.845,00 eura, a rashodi za nabavu nefinancijske imovine iznose 916.585,00 eura. Povećana je stavka materijalni rashodi  (naknada troškova zaposlenima), a  to povećanje se odnosi na putne troškove - službena putovanja i loko vožnja općinskog načelnika u iznosu od 315,00 eura.
Vezano za otplatu dugoročnog kredita za izgradnju dječjeg vrtića- povećanje je 300,00 eura
Općina Novo Virje je s datumom 31. kolovoza imala zadnju ratu kredita za izgradnju dječjeg vrtića Bregunica, kao i razliku kamate koja je došla na naplatu. 
Prema Zakonu zaštite od požara Općina Novo Virje mora izraditi Plan zaštite od požara i Procjena ugroženosti od požara te se ta stavka povećava za 2.660,00 eura.
Stavka Tribina na nogometnom igralištu smanjuje  se za 5.000,00 eura budući troškovi 
nabave tribina na nogometnom igralištu NK „Graničar“  iznose 33.502,00 eura. 
Općina Novo Virje javila se na natječaj Ministarstva graditeljstva i prostornog uređenja za rekonstrukciju i modernizaciju javne rasvjete na području Općine Novo Virje. Vrijednost projekta bi iznosila 116.000,00 eura, a dodatnih 2.000,00 eura se odnosi na izradu troškovnika i stručni nadzor. Stavka predškolski odgoj DV Bregunica povećava se za 100,00 eura. U dječjem vrtiću Bregunica dolazi do smanjenja troškova za rashode za zaposlene (odgojiteljica Živko je početkom godine zaposlena na neodređeno vrijeme a pošto je mlađa od 30 godina, vrtić je oslobođen plaćanja doprinosa na plaću). DV Bregunica je dogovorio slikanje slike koje će raditi slikari iz Molvarskog likovnog kruga pa su zato povećani materijalni rashodi, a osim toga tu spadaju i režijski troškovi. Smanjenje rashoda za nabavu proizvedene dugotrajne imovine, ove godine se neće nabavljati uredsko poslovanje kako je planirano.
Općina Novo Virje je s Koprivničko-križevačkom županijom dogovorila sufinanciranje obnove Područne škole Drenovica, ali će ta obnova na kraju biti u sljedećoj godini (izmjena stolarije  – smanjenje za 19.000,00 eura.

PREDSJEDNICA: Možete slobodno pitati ako Vas što zanima. Otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

IZMJENE I DOPUNE
 proračuna Općine Novo Virje za 2023. godinu i projekcije za 2024. i 2025. godinu

Točka 3.

PREDSJEDNICA: Prelazimo na treću točku, a to je donošenje Programa o izmjenama Programa građenja komunalne infrastrukture na području Općine Novo Virje za 2023. godinu.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2023. godinu





Točka 4.

Prelazimo na četvrtu točku, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2023. godini.

Općinski načelnik kratko obrazlaže izmjene Plana.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PLAN
o izmjeni Plana javnih potreba u socijalnoj skrbi na području Općine Novo Virje u 2023. godini

Točka 5.

Prelazimo na petu točku, a to je donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u  protupožarnoj i civilnoj zaštiti na području Općine Novo Virje u 2023. godini

Točka 6.

Prelazimo na šestu točku, a to je donošenje Programa o izmjeni Programa javnih potreba u predškolskom odgoju na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2023. godini

Točka 7.

Prelazimo na sedmu točku, a to je donošenje Programa o izmjeni Programa javnih potreba u osnovnom školstvu na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

PROGRAM
o izmjeni Programa javnih potreba u osnovnom školstvu na području Općine Novo Virje u 2023. godini

Točka 8.

PREDSJEDNICA: Prelazimo na osmu točku, a to je donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini.

OPĆINSKI NAČELNIK: Predlažem da se umirovljenicima s prebivalištem na području Općine Novo Virje čija mirovina zajedno sa dodacima ne prelazi svotu 265,00 eura i osobama u stanju socijalno materijalne potrebe strarijim od 65 godina s prebivalištem na području Općine Novo Virje bez ikakvih mirovinskih davanja isplati božićnica jednokratno u iznosu od 25,00 eura. 

PREDSJEDNICA: Zahvaljujem, otvaram raspravu. 


PREDSJEDNICA: Budući je do sada božićnica bila 26,54 eura, a sada je prijedlog 25,00 eura moguće je da bude netko rekao da smo smanjili božićnicu. Predlažem da se božićnica isplaćuje u iznosu od 30,00 eura. 

ŽELJKO ŠADEK: Slažem se da se poveća, toj kategoriji ljudi znači svaki cent.

Nakon kratke rasprave svi vijećnici su se složili sa prijedlogom da iznos božićnice za isplatu bude 30,00 eura.

Budući da se više nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini


Točka 9.

PREDSJEDNICA: Prelazimo na devetu točku, a to je donošenje Odluke o izmjenama Odluke o sufinanciranju troškova prijevoza studentima s područja Općine Novo Virje.

OPĆINSKI NAČELNIK: Do sada smo sufinancirali troškove prijevoza studentima u iznosu od 200,00 kuna, odnosno sa 26,54 eura, a sada predlažem povećanje na 40,00 eura. 

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o izmjenama Odluke o sufinanciranju troškova prijevoza studentima s područja Općine Novo Virje

Točka 10.

PREDSJEDNICA: Prelazimo na desetu točku, a to je donošenje Odluke o izmjenama Odluke o sufinanciranju troškova prijevoza učenicima srednjih škola s područja Općine Novo Virje.

OPĆINSKI NAČELNIK: Do sada smo sufinancirali trošak prijevoza učenicima srednjih škola u iznosu od 200,00 kuna, odnosno sa 26,54 eura, a sada predlažem povećanje također na 40,00 eura. 

PREDSJEDNICA: Zahvaljujem, otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o izmjenama Odluke o sufinanciranju troškova prijevoza učenicima srednjih škola s područja Općine Novo Virje

Točka 11.

PREDSJEDNICA: Prelazimo na jedanaestu točku, a to je donošenje Odluke o povećanju poslovnog udjela Općine Novo Virje u temeljnom kapitalu trgovačkog društva Komunalne usluge d.o.o. Đurđevac.

OPĆINSKI NAČELNIK: Od strane Komunalnih usluga Đurđevac d.o.o. primili smo obavijest da je potrebno povećati poslovni udio Općine Novo Virje u temeljnom kapitalu trgovačkog društva Komunalne usluge d.o.o. Đurđevac. Udio Općine Novo Virje iznosi 200,00 kuna, što iznosi 26,54 eura, a potrebno ga je povećati na 30,00 eura. Poslovni udio i dalje iznosi 1 %. O tome je potrebno donijeti odluku.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o povećanju iznosa poslovnog udjela Općine Novo Virje u temeljnom kapitalu trgovačkog društva Komunalne usluge d.o.o. Đurđevac

Točka 12.

PREDSJEDNICA: Prelazimo na dvanaestu točku, a to je donošenje Odluke o donošenju Procjene rizika od velikih nesreća na području Općine Novo Virje.

OPĆINSKI NAČELNIK: Procjena rizika od velikih nesreća izrađena je sukladno Zakonu o sustavu civilne zaštite. U procjeni rizika određene su prijetnje koje su označene kao visoki ili vrlo visoki rizik, a to su potres, poplava, epidemije, pandemije i ekstremne temperature.
Procjenu ste primili u materijalima, ako Vas nešto zanima slobodno pitajte.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o donošenju Procjene rizika od velikih nesreća na području Općine Novo Virje

Točka 13.

PREDSJEDNICA: Prelazimo na trinaestu točku, a to je donošenje Odluke o usvajanju Izvješća o provedbi Plana upravljanja imovinom u vlasništvu Općine Novo Virje za 2022. godinu.

OPĆINSKI NAČELNIK: Izvješće se donosi temeljem Zakona o upravljanju državnom imovinom. Općinsko vijeće je već prije donijelo Strategiju upravljanja imovinom i Godišnji plan upravljanja imovinom, a sada je potrebno usvojiti Izvješće o provedbi Plana upravljanja imovinom za 2022. godinu. Izvješće nam radi tvrtka Mobes kvaliteta.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ODLUKU
o usvajanju Izvješća o provedbi Plana upravljanja imovinom u vlasništvu Općine Novo Virje za 2022. godinu


Točka 14.

PREDSJEDNICA: Prelazimo na četrnaestu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. siječnja 2023. godine do 30. lipnja 2023. godine.

Općinski načelnik kratko obrazlaže Polugodišnje izvješće o radu.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2023. godinu za razdoblje od 1. siječnja 2023. godine do 30. lipnja 2023. godine

Točka 15.

PREDSJEDNICA: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. siječnja do 30. lipnja 2023. godine primili ste u materijalima. 

OPĆINSKI NAČELNIK: Sredstva proračunske zalihe u razdoblju od 1. siječnja 2023. godine pa do 30. lipnja 2023. godine nisu korištena.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 6 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2023. godinu za razdoblje od 1. siječnja do 30. lipnja 2023. godine

Točka 16.

OPĆINSKI NAČELNIK: Od Brankice Kovač iz Novoga Virja primili smo zamolbu za financijku pomoć. Njezina kćerka Petra prošle je godine na državnom natjecanju osvojila drugo mjesto te je stekla pravo sudjelovanja na europskom prvenstvu u Rumunjskoj na kojemu se i natjecala.
Na toj stavci imamo predviđeno 200,00 eura.

Nakon kratke rasprave između članova Općinskoga vijeća donesen je zaključak da se po zamolbi odobri maksimalno 200,00 eura, ovisno o tome koliko troškova bude opravdano.



[bookmark: _GoBack]Točka 17.

OPĆINSKI NAČELNIK: Od Zdravka Kovač iz Novog Virja primili smo zamolbu da se u dogovoru sa Županijskom upravom za ceste postave ležeći policajci u ulici Širine. Jedan od Drenovice, a drugi kod Medvedičke. Navodi da je već mnogo puta bilo izlijetanja u njegovo dvorište te je bilo i dosta materijalne štete. Moli da se spriječi tragedija, odnosno da se to spriječi na vrijeme.
Vezano na tu temu već sam imao upit od Ive Mađerek i kontaktirao Županijsku upravu za ceste no međutim to nije bilo prihvaćeno. Neki bi htjeli da se postave i u Crncu.

Nakon daljnje kratke rasprave donesen je zaključak da se vezano na tu problematiku načelnik raspita kod Županijske uprave za ceste te da nas obavijesti o tome da li je moguće izvesti rješenje kakvo predlaže Zdravko Kovač.

OPĆINSKI NAČELNIK: Isto tako, na Pavljancima je Županijska uprava za ceste vršila asfaltiranje, Općina nije imala trošak.

ŽELJKO ŠADEK: Što se tiče županijske ceste smatram da bi sada trebalo asfaltirati na Medvedički i to dio od Stjepana Ciganovića pa prema Careku.

OPĆINSKI NAČELNIK: Budemo kontaktirali Županijsku upravu za ceste.
U najavi je i EU natječaj za asfaltiranje nerazvrstanih cesta. Vrijednost projekta treba biti od 200.000,00 eura pa do 2.500.000,00 eura. Imamo dvije ceste, a može se prijaviti samo jedna. Na svakoj cesti treba biti digitalizacija i to 15% od ukupne vrijednosti projekta, ukoliko toga nema gube se bodovi.

ŽELJKO ŠADEK: Pokušajte prijaviti Ulicu Trepčanska na EU natječaj.

OPĆINSKI NAČELNIK: Trenutno smo u postupku nabave za modernizaciju javne rasvjete na području Općine Novo Virje, za par dana bi trebali potpisati ugovor. Isto tako budemo trebali riješiti i problem ukopa. Ukop mogu raditi samo komunalna društva, tako da budemo trebali imati udio u nekom komunalnom društvu, ali o tome ćemo se još detaljnije raspitati.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 20,50 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić-Šabarić




